So, jy het nou jou blog begin. Wat nou? – toortsie.com
Oktober 20, 2017 Oktober 24, 2017 ~ Toortsie
Jy het nou jou blog begin. Jy’s opgewonde, bang, hoopvol, bly, alles tegelyk. Maar wat nou? Hoe maak jy nou? Hoe gaan die mense van jou weet? Waar kry jy die ander blogs?
Die heel eerste belangrike ding is natuurlik, skryf! Begin net! Skryf oor enige ding, maar skryf.
Die ander blogs? Kyk in jou instrumentepaneel wys hulle die nuutste bloginskrywings wat gemaak is. Lees dit. Like dit. Lewer kommentaar, maar die belangrikste is, maak seker dat jy die regte adres invul. Kyk dat die url reg is. As jy kommentaar gelewer het, kliek op jou prentjie daar by die kommentaar en maak seker dat jy by jou blog uitkom. Jy wil mos graag hê die ander blogmaats moet by jou uitkom. Soos die merrie destyds vir my gesê het, maak jouself bekend. Wys jou teenwoordigheid in blogland.
Kyk bietjie by die kommentare en kliek op die prentjies van die ander bloggers wat kommentaar gelewer het. Sodoende kom jy by hulle blogs uit. Voor jy jou kom kry, het jy sommer ‘n klompie blogs wat jy lees en waarby jy kommentaar lewer en binnekort lees hulle weer by jou!
Die leser is ‘n baie lekker hulpmiddel. Kyk bokant die blog, effens aan die linkerkant. Kliek op leser. As jy al ‘n paar blogs begin volg het, verskyn hulle in jou leser.
Ag, kort voor lank is jy ‘n blogger van formaat en geniet jy elke oomblik. Soos die man met die hoed gesê het, ons bloggers byt nie. En sou jy oor enige iets twyfel, vra net. Vra sommer in jou bloginskrywing of in ‘n kommentaar. Die bloggers help graag.
Posted in Blogging	bloggingbloghulp
‹ PreviousNet 15 m oor
Next ›Kameel en Afrikaans
10 thoughts on “So, jy het nou jou blog begin. Wat nou?”
Terug pieng: So, jy het nou jou blog begin. Wat nou? — Toortsie, Kameel en Bokbaaivygie se blog – Leja Fantasties se Fantastiese Blog
Oktober 20, 2017 om 11:51 vm
Sulke goeie raad, en dit werk defnitief. Daarvan kan ek ook getuig. Dankie Toortsie.
Oktober 20, 2017 om 2:36 nm
Goeie raad, veral as mens kommentaar lewer by almal.
Oktober 20, 2017 om 5:25 nm
Beslis. Kommentaar lewer werk. Hoe anders moet ons van mekaar weet?
Oktober 20, 2017 om 10:35 nm
sjoe ek gaan dit doen dan gaan julle binnekort van my ook weet 🙂
Oktober 20, 2017 om 10:56 nm
Wie’s jy nou weer? 😱
Oktober 20, 2017 om 11:07 nm
Terug pieng: Kameel en Afrikaans | Toortsie, Kameel en Bokbaaivygie se blog
Oktober 21, 2017 om 5:33 nm
Ek wil ook begin..
Oktober 21, 2017 om 8:12 nm